નવી પ્રવૃત્તિઓમાં બહુ રસ નથી પડતો પરંતુ અલ્ઝાઇમર સંશોધન અને તેની દવાની ટ્રાયલમાં તેઓ ભાગ લેતાં રહે છે. 

બ્રેઇન સ્કેનની વાત હવે તેમને એટલી માફક આવી ગઈ છે કે તેઓ ઘણીવાર સ્કેન ચાલતું હોય ત્યારે ઊંઘી જાય છે.

બ્રેન્ડા દુનિયામાં લગભગ 5 કરોડ લોકોમાંના એક છે, જેઓ ડેમેન્શિયાની બીમારીનો ભોગ બનેલાં છે. 

આ બીમારીમાં સ્મૃતિભ્રંશ થાય છે અને મગજની પ્રક્રિયા પર અસર થાય છે. તેના કારણે અલ્ઝાઇમર પણ થઈ શકે છે. આ બહુ મોટો આંકડો છે.

જાણકારોના અંદાજ અનુસાર 2030 સુધીમાં 7.5 કરોડ અને 2050 સુધીમાં 13.15 કરોડ લોકો ડેમેન્શિયાનો ભોગ બનેલા હશે. 

તમે આ વાંચ્યું કે નહીં?

દર્દીઓમાં સૌથી વધુ સંખ્યા સ્ત્રીઓની છે. ઑસ્ટ્રેલિયામાં ડેમેન્શિયાને કારણે થતાં મોતમાં બે તૃતિયાંશ મહિલાઓ હોય છે. 

અમેરિકામાં પણ ડેમેન્શિયાના દર્દીઓમાં બે તૃતિયાંશ મહિલાઓ છે.

'સ્ત્રીરોગ' ગણાતી બીમારી કરતાંય કેટલાક કિસ્સામાં ડેમેન્શિયાની બીમારી વધી રહી છે.

અમેરિકામાં 60 વર્ષથી મોટી ઉંમરની મહિલાઓમાં બ્રેસ્ટ કૅન્સર કરતાં ડેમેન્શિયા થવાની શક્યતા બેગણી હોય છે. 

(યુકેમાં 35થી 49ની ઉંમરની સ્ત્રીઓમાં મૃત્યુનું સૌથી મોટું કારણ બ્રેસ્ટ કૅન્સર છે.)

ઑસ... બીજા 4000 અક્ષરો માટે લેખ ચાલુ રાખો:
્ટ્રેલિયાની જેમ ઇંગ્લૅન્ડ અને વેલ્સમાં પણ સ્ત્રીઓનાં મૃત્યુનાં કારણોમાં હૃદયની બીમારીઓને પ્રથમ સ્થાનેથી હટાવીને ડેમેન્શિયાએ તે સ્થાન લઈ લીધું છે. 

એન્ટોનેલા સેન્ટુસિઓને-ચઢ્ઢા કહે છે, "કોઈ પણ તબીબી સારવાર સિસ્ટમ માટે આને પહોંચી વળવું મુશ્કેલ છે - આ બહુ મોટા આંકડાં છે."  

સ્વિટ્ઝરલૅન્ડમાં રહેતા ડૉક્ટર અને અલ્ઝાઇમર્સના નિષ્ણાત એન્ટોનેલા કહે છે, "વધુ ને વધુ મહિલાઓ આ રોગનો ભોગ બની રહી છે, ત્યારે હવે આપણે પુરુષ અને સ્ત્રીમાં આ રોગમાં શું તફાવત હોય છે તેની પણ તપાસ કરવી રહી."

સ્ત્રી-પુરુષના તફાવતની બાબતમાં સૌથી મોટું પરિબળ છેઃ ઉંમર. 

તમારી ઉંમર વધતી જાય તેમ અલ્ઝાઇમર્સ થવાની શક્યતા વધતી જાય છે. 

પુરુષો કરતાં સ્ત્રીઓ લાંબું જીવે છે. તેના કારણે ડેમેન્શિયાના વધારે દર્દીઓ મહિલા છે. 

જોકે, હાલમાં થયેલા સંશોધનોથી ખ્યાલ આવ્યો છે કે ઉંમર વધવા સાથે અલ્ઝાઇમર્સ થાય જ તેવી ધારણા ખોટી છે.

કોન્ગિટિવ ફંક્શન ઍન્ડ એજિંગ સ્ટડીઝ (સીએફએએસ)ના બે મહત્ત્વના અભ્યાસોમાં હાલમાં જણાયું છે કે યૂકેમાં છેલ્લાં 20 વર્ષોમાં ડેમેન્શિયાના નવા કેસમાં 20% જેટલો ઘટાડો થયો છે. 

ખાસ કરીને 65 વર્ષથી મોટી ઉંમરના પુરુષોમાં ડેમેન્શિયાનું પ્રમાણ ઘટેલું જોવા મળ્યું હતું.

હૃદયની બીમારીઓ અને ધૂમ્રપાન વિરુદ્ધ ચલાવાયેલી ઝુંબેશને કારણે આવું થયું હોય તેમ જાણકારો માને છે. 

અલ્ઝાઇમર્સ થવા માટે આ બંને પરિબળો અગત્યનાં છે. 

પુરુષોમાં નાની ઉંમરે હૃદયની બીમારીની શક્યતા વધારે હોય છે અને સ્ત્રીઓ કરતાં વધારે ધૂમ્રપાન કરતા હોય છે.

તેથી આ ઝુંબેશની અસરને કારણે અલ્ઝાઇમર્સના જોખમો પુરુષો વધારે નિવારી શક્યા તેવું શક્ય છે.

બીજી એ વાત પણ સાચી કે બીજા જોખમો પુરુષો કરતાં સ્ત્રીઓમાં વધારે હોય છે. 

દાખલા તરીકે : સ્ત્રીઓમાં ડિપ્રેશન વધારે થાય છે અને તેના કારણે અલ્ઝાઇમર્સની શરૂઆત થઈ જતી હોવાનું જોવા મળેલું છે.

બીજા કેટલાક જોખમો માત્ર સ્ત્રીઓને અસર કરે છે. જેમ કે સર્જિકલ મેનોપોઝ અને ગર્ભધારણ સાથે સંકળાયેલા કેટલાક કૉમ્પ્લિકેશન્સ. 

આ પરિબળોને કારણે વધતી ઉંમરે મગજશક્તિ ક્ષીણ થવાનું જોખમ હોય છે. 

સામાજિક રીતે કુટુંબની સંભાળ લેવા જેવી બાબતોને કારણે પણ ડેમેન્શિયા થવાની શક્યતા રહે છે. 

યૂકેના હેલ્થ સાયકોલૉજિસ્ટ એન્નમેરી શૂમાકર કહે છે તે પ્રમાણે કેટલાક સંશોધનોમાં જણાવાયું છે કે સંભાળ લેવાની ભૂમિકા પણ એક રીતે અલ્ઝાઇમર્સ થવાની શક્યતા માટેનું એક પરિબળ છે.

યૂકેમાં જ વિના વેતન કોઈની...